Document ID: 32005D0603

ODLOČBA KOMISIJE
z dne 4. avgusta 2005
o spremembi Odločbe 2005/393/ES glede območij z omejitvami v zvezi z boleznijo modrikastega jezika v Italiji
(notificirano pod dokumentarno številko K(2005) 2929)
(Besedilo velja za EGP)
(2005/603/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/75/ES z dne 20. novembra 2000 o določitvi posebnih določb za boj zoper in izkoreninjenje bolezni modrikastega jezika (1), in zlasti točke (c) člena 8(3) ter tretjega odstavka člena 19 Direktive,
ob upoštevanju naslednjega:
(1)
Direktiva 2000/75/ES določa pravila in ukrepe nadzora za boj proti bolezni modrikastega jezika v Skupnosti, vključno z določitvijo okuženih in ogroženih območij in prepovedjo premikov živali z navedenih območij.
(2)
Odločba Komisije 2005/393/ES z dne 23. maja 2005 o okuženih in ogroženih območjih zaradi bolezni modrikastega jezika in o pogojih, ki veljajo za premike s teh območij ali prek teh območij (2) določa razmejitev globalnih geografskih območij, kjer morajo države članice vzpostaviti okužena in ogrožena območja („območja z omejitvami“) zaradi bolezni modrikastega jezika.
(3)
7. junija 2005 je Italija Stalnemu odboru za prehranjevalno verigo in zdravje živali predložila poročilo, v katerem ugotovlja, da je nadzorni sistem na ravni Italije dokazal, da že več kot dve leti ni nobenega širjenja virusov v provinci Massa Carrare v Toskani.
(4)
Zato navedena provinca velja za prosto bolezni modrikastega jezika in se ob predložitvi utemeljene zahteve Italije črta s seznama italijanskih provinc območja B v Prilogi I Odločbe 2005/393/ES.
(5)
Odločbo 2005/393/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
V Prilogi I k Odločbi 2005/393/ES, v delu za Območje B, se v vrstici za Toscano črta „Massa Carrara“.
Člen 2
Ta odločba se začne uporabljati dan po objavi v Uradnem listu Evropske unije.
Člen 3
Ta odločba je naslovljena na države članice.
V Bruslju, 4. avgusta 2005

Labels: 19
0
3
8
6
18